૫ એપ્રિલ,૧૯૯૩ની રાત્રે ચેન્નાઇથી ફિલ્મ શુટિંગ કરીને દિવ્યા ભારતી મુંબઇમાં વર્સોવા,અંધેરી વેસ્ટમાં આવેલ તુલસી એપાર્ટમેન્ટના પોતાના બંગલે આવી.એ દિવસે જ એમણે મુંબઇમાં નવો બંગલો ખરીદેલો તેની ડીલ ફાઇનલ કરેલી.એ રાત્રે લગભગ દસ વાગ્યે એમની ફેશન ડિઝાઇનર ફ્રેન્ડ નીતા લુલ્લા અને તેમનો પતિ દિવ્યાના ઘરે આવ્યા.કહેવાય છે કે,દિવ્યાએ ડ્રેસ સિલેક્શન માટે નીતાને બોલાવેલ.એ પછી ત્રણેએ શરાબ પીધો.પછી તથ્ય અનુસાર,દિવ્યા એ પાંચમા માળના રૂમની બારી પાસે જઇ ઊભી.બિલ્ડિંગમાં કોઇ ઝરૂખા નહોતા અને જ્યાં દિવ્યા ઊભેલી એ ગ્રીલ વગરની વિન્ડો હતી.નીતા અને તેમનો પતિ ટી.વી.જોવા લાગ્યા.વિન્ડો પાસે ઉભીને દિવ્યાએ એની નોકરાણી સાથે ઉંચા અવાજમાં વાત કરી હોવાનું પણ કહેવાય છે.